خاریجی ایشلر باخانی مؤولود چاووش‌اوغلو، آمریکا خاریجی ایشلر باخانی رکس تیلرسون ایله تلفندا دانیشدی.
دیپلوماتیک قایناق‌لاردان وئریلن معلوماتا گؤره، چاووش‌اوغلو، آمریکالی قونومداشی تیلرسون ایله تلفوندا دانیشدی.
ایکی باخان، تورکیه ایله آمریکا آراسیندا ویزا ایشلملری‌نین قارشی‌لیق‌لی اولا‌راق آسقییا آلینماسی مسئله‌سینی دگرلندیردی.
سلاح‌لی ترور هؤرگوتو فئتویا باغلی آپاریلان سوروشدورما چرچیوه‌سینده، آمریکانین ایستانبول باش کونسول‌لوغو گؤره‌ولی‌سی متین توپوزون، حاقلاریندا دعوی آچیلان بعضی گئچمیش امنیت و عدلی یئتکیلیلرله ارتباطی آشکار ائدیلمیش و توپوز، ایستانبول جمهوریت باش ساوجیلیغی ترور و هؤرگوتلو سوچلار سوروشدورما بیروسو طرفیندن، آنایاسال دوزنی آرا‌دان قالدیرماغا جهد، جاسوسلوق و تورکیه جمهوریتی حکومتینی آرا‌دان قالدیرماغا تشبوث سوچ‌لارین‌دان توتوقلانمیشدی.
بونون اوزرینه آمریکا خاریجی ایشلر باخانلیغی مسئله‌یه تپکی گؤسترمیشدی. تورک دیش ایشیلری باخانلیغی ده توپوزلا ایلگیلی اولا‌راق "25 سپتامبر 2017.جی ایل تاریخینده تروریزمله باغلانتی‌لی سوچلاردان گؤزآلتینا آلینان و توتوقلانان سؤزوگئدن شخص آمریکا کونسول‌لوغونون رسمی لیسته‌سینده ثبت ائدیلمیش پرسنل اولمادیغی کیمی، هر هانسی بیر دیپلوماتیک و یا کونسولر باغیشیقلیق صاحبی ده دئییل" آچیقلاماسینی وئرمیشدی.
